Ի տարբերություն իր նախորդների, որոնց առակներում գլխավորը բարոյախոսությունն էր, Կռիլովը ստեղծեց առակ — երգիծանք, առակ — կատակերգություն: Ողջ աշխարհում հայտնի են նրա «Գայլն ու գառը», «Ագռավն ու աղվեսը», «Ճպուռն ու մրջյունը», «Տերևներն ու արմատները», «Գայլը շնանոցում» և այլ առակներ: Դրանք թարգմանված են աշխարհի 50-ից ավելի լեզուներով: Կռիլովի հայ առաջին թարգմանիչներն են Խ. Աբովյանը, Գ. Այվազովսկին, Հ. Տեր-Զաքարյանը: Հետագայում շատ այլ հայ գրողներ ևս թարգմանել և փոխադրել են առակագրի հայտնի ստեղծագործությունները: Կռիլովը հայ իրականության մեջ ամենից շատ ընթերցված ռուս գրողներից է: